
NARVA LINNAVALITSUSE
LINNAVARA- JA MAJANDUSAMET

ÕIEND

linnavara tasuta kasutuslepingu pikendamise kohta



11.01.2006.a

Narva Linnavalitsusele laekus avaldus MTÜ-lt NARVA INGERSOOMLASTE SELTS, registrikood 80069483, juhatuse liige Juri Arhippov, palvega sõlmida Narvas Puškini tn 33 hoones asuvate ruumide pikaajaline tasuta kasutusleping tähtajaga 15 aastat.

Vastavalt Narva Linnavalitsuse 19.05.2005.a korraldusele nr 434-k on nimetatud ruumid üldpindalaga 115,4 m2 antud määramata ajaks tasuta kasutusse MTÜ-le NARVA INGERSOOMLASTE SELTS.

Avaldaja arvates võimaldab pikaajaline kasutusleping kaasata rohkem raha kasutatavate ruumide renoveerimiseks.

Vastavalt “Linnavara kasutusse andmise korra” punktile 7.3 võib linnavara anda Linnavolikogu otsuse alusel tasuta või “Üüritasu arvestuse metoodilise juhendiga” ette nähtust madalama tasu eest kasutusse tähtajaga 5 aastat.

Antud küsimust arutati Narva Linnavalitsuse linnavarakomisjoni istungil 28.12.2005.a (protokoll  nr 1) ja otsustati:

1. Pidada võimalikuks pikendada MTÜ-le NARVA INGERSOOMLASTE SELTS, registrikood 80069483, Narvas Puškini tn 33 hoones asuvate ruumide nr 97-99 tasuta kasutuslepingut 10 aastaks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile protokollilise otsuse vastuvõtmiseks.

